et en is en is nb is is is is is is is is hu is is is is is pt is is vi es da hu sk nb nb hu fi pl is et is da is is is nb da cy is hbs_lat cy hu nb da sk gl de is is eo is es es is is is is is is is is en eo hbs_lat is is te en is is nb is fi is is is is is da hbs_lat hu is is is is es is is is et cs nb is is is is is en cs is is cs en et en et is is hu is is is war is de is id cs sv fi de nb is hu id cs is is is is is hu is nn nn is is is is ceb en en en en en en en en en en en en en de is es is is is et cs nb is is eo is es es is is is is is is is is en eo hbs_lat is is te en is is nb is fi is is is is en is is en da da en pl is en da da en pl is en da is en en pl is en ast is en en is is sk is hu is hu pt is is is is ast is en en is is sk is hu is eo is is cs is is ca sv is is war is en is
Er túrmerik töfrajurt? - Anna Rósa grasalæknir
Tilboð – Adam og Eva
Tilboð – álag og svefnleysi
Tilboð – bakflæði og magabólgur
Tilboð – bólgur og verkir
Tilboð – kvef og flensa
Tilboð – kvíði og þunglyndi
Tilboð – sóríasis og exem
Tilboð – uppþemba og hægðatregða
Er í lagi að borða kanil?
Sveppir – hvað gera þeir?
Triphala, hvað er nú það?
Hvað á ég þá að borða?
Það má alveg til sannsvegar færa að túrmerik (Curcuma longa) sé töfrajurt en notkun þess sem krydd- og lækningajurtar er ævagömul bæði á Indlandi og í Kína. Túrmerik þykir hafa óvenju fjölbreyttan lækningamátt, en undanfarna áratugi hafa margar vísindarannsóknir staðfest hefðbundna notkun þess til lækninga. Ekkert krydd er jafn vinsælt til rannsókna í heiminum í dag en túrmerik inniheldur virka efnið curcumin sem hefur sterk bólgueyðandi og andoxandi áhrif. Túrmerik hefur hefðbundið verið notað fyrir eftirfarandi kvilla:
liða-, slit og þvagsýrugigt, liðverkir
magabólga, magasár, vindverkir, ristilkrampi, sáraristill, offita, gallsteinar, lifrarbólga, ógleði
hár blóðþrýstingur, hátt kólesteról, lélegt blóðflæði, gyllinæð, æðahnútar
hósti, hálsbólga, kvef, flensa, astmi, bronkítis
alzheimers, þunglyndi, áunnin sykursýki
sár, bólur, exem og sóríasis
tíðaverkir, fyrirtíðaspenna, óreglulegar blæðingar, slímhimnuflakk, góðkynja æxli, útferð
Rannsóknir á túrmerik hafa einnig sýnt að upptaka á virka efninu curcumin í meltingavegi eykst margfalt ef svartur pipar (virka efnið piperine) er tekin samhliða og eins eykur fita upptöku túrmeriks. Á Indlandi er einmitt hefðbundið að nota bæði túrmerik og pipar saman í matargerð en túrmerik gefur gula litinn í karríblöndum. Þar er einnig venja að blanda túrmerik saman við kúamjólk og drekka, ýmist sem kaldan eða heitan drykk.
1 dl lífrænt túrmerikduft
1 tsk svartur pipar, mulinn
Blandið kryddi saman og setjið ásamt vatni í skaftpott án loks. Sjóðið þar til er orðið að þykku mauki en það tekur skamma stund. Kælið og setjið í glerkrukku og geymið í ísskáp. Geymist 1-2 mánuði í ísskáp. Þetta mauk er síðan notað til að gera túrmerikmjólk eftir þörfum, en eins er tilvalið að nota það í matargerð t.d í kjöt- og fiskrétti.
1 tsk lífræn ólífuolía
2 dl haframjólk, hrísmjólk eða möndlumjólk
1 tsk hunang eða stevia eftir smekk
Setjið öll hráefni í blandara og blandið þar til froðukennt. Drekkið 1-2 glös á dag.
Flestar rannsóknir á túrmerik eru gerðar á einangraða efninu curcumin, en yfir 2.700 rannsóknir hafa verið gerðar á túrmerik undanfarna áratugi. Þegar skoðaðar eru klínískar rannsóknir á túrmerik kemur ýmislegt áhugavert í ljós. Klínísk rannsókn á 50 manns með langvinnt hvítblæði (CML) leiddi í ljós að þeim sem var gefið túrmerik ásamt krabbameinslyfjum sýndu meiri árangur en þeir sem eingöngu fengu krabbameinslyf. Niðurstöður rannsóknar á 33 manns með góðkynja stækkun blöðruhálskirtils sýndu að þeir sem fengu túrmerik samhliða annari læknismeðferð náðu umtalsvert betri árangri en þeir sem ekki fengu túrmerik. Klínísk rannsókn á 107 manns með slitgigt í hnjám sýndi að túrmerik var jafn áhrifaríkt og hefðbundið verkjalyf. Önnur rannsókn á 120 manns með slitgigt í hnjám leiddi í ljós að túrmerik hafði jákvæð áhrif þrátt fyrir að búið væri að fjarlægja virka efnið curcumin. Rannsóknir á fólki með áunna sykursýki leiddi í ljós jákvæð áhrif túrmeriks við smáæðakvillum og nýrnasjúkdómum tengdum sykursýki.  Klínískar rannsóknir á túrmerik hafa einnig sýnt jákvæða verkun þess á magabólgur og meltingartruflanir. Rannsókn á þremur sjúklingum með alzheimir sjúkdóminn sýndi mikla framför þeirra við inntöku á túrmerik í þrjá mánuði. Allar ofangreindar rannsóknir hafa verið klínískar þ.e. gerðar á mönnum en þar að auki hafa verið gerðar ótalmargar rannsóknir á áhrifum túrmeriks í tilraunaglösum og á dýrum. Þessar rannsóknir hafa meðal annars leitt í ljós að túrmerik eða curcumin getur lækkað blóðsykur, kólesteról og blóðþrýsting ásamt því að hafa andoxandi áhrif og jákvæð áhrif á þunglyndi, astma, parkinson, hjarta- og æðasjúkdóma, svæðisgarnabólgu, sáraristil, slímseigjusjúkdóma, augnsjúkdóma, gallsjúkdóma og offitu . Síðast en ekki síst hafa yfir 1.000 rannsóknir sýnt að túrmerik hefur hamlandi áhrif á vöxt kabbameinsfrumna.
Vörur sem innihalda túrmerik
Anna Rósa framleiðir eftirfarandi vörur sem innihalda túrmerik:
Tilboðspakki – bólgur og verkir
Tinktúran Túrmerik og engifer
Túrmerikduft 1-4 gr á dag. Túrmerikmauk (sjá uppskrift) 1-2 tsk einu sinni til tvisvar á dag. Túrmerikhylki (curcumin 95%) 350 mg tvisvar á dag. Túrmerikhylki sem fást í heilsbúðum og apótekum eru annað hvort hreint túrmerikduft eða stöðluð túrmerikhylki  þar sem curcumin er allt að 95% styrkleika. Túrmerik tinktúra (1:5) 1 tsk þrisvar á dag. Notist að vild í matargerð en í litlum skömmtum  á meðgöngu. Rannsóknir hafa sýnt að fólk þolir allt að 8 gr af túrmerikdufti á dag án aukaverkana.
Stórir skammtar af einangraða efninu curcumin teknir til langs tíma geta ert magaslímhúð og valdið bólgum eða sárum. Stórir skammtar af túrmerikdufti eða stöðluðum túrmerikhylkjum eru ekki ráðlagðir ef kona á við ófrjósemi að stríða. Mjög stórir skammtar af túrmerik geta valdið ógleði og niðurgang. Ekki er mælt með því að taka stóra skammta af túrmerik samhliða blóðþynningslyfjum. Þekkt er að túrmerik getur valdið ertingu í húð hjá þeim sem eru í mikilli snertingu við það.
Akazawa N, Choi Y, Miyaki A, et al. Curcumin ingestion and exercise training improve vascular endothelial function in postmenopausal women. Nutr Res. 2012 Oct;32(10):795-9.
Appendino G, Belcaro G, et al. Potential role of curcumin phytosome (Meriva) in controlling the evolution of diabetic microangiopathy. A pilot study. Panminerva Med. 2011 Sep;53(3 Suppl 1):43-9.
Biswas J, Sinha D, et al. Curcumin protects DNA damage in a chronically arsenic-exposed population of West Bengal. Hum Exp Toxicol. 2010 Jun;29(6):513-24.
Botanical Safety Handbook. 2013. AHPA (American Herbal Products Association). 2. útg. CRC Press, Florida, USA.
Cheng AL, Hsu CH, et al. Phase I clinical trial of curcumin, a chemopreventive agent, in patients with high-risk or pre-malignant lesions. Anticancer Res. 2001 Jul-Aug;21(4B):2895-900.
Di Mario F, Cavallaro LG, et al. A curcumin-based 1-week triple therapy for eradication of Helicobacter pylori infection: something to learn from failure? Helicobacter. 2007 Jun;12(3):238-43.
Ghalaut VS, Sangwan L, et al. Effect of imatinib therapy with and without turmeric powder on nitric oxide levels in chronic myeloid leukemia. J Oncol Pharm Pract. 2012 Jun;18(2):186-90.
Gupta SC, Patchva S, Aggarwal BB. Therapeutic roles of curcumin: lessons learned from clinical trials. AAPS J. 2013 Jan;15(1):195-218.
Khajehdehi P, Pakfetrat M, et al. Oral supplementation of turmeric attenuates proteinuria, transforming growth factor-B and interleukin-8 levels in patients with overt type 2 diabetic nephropathy: a randomized, double-blind and placebo-controlled study. Scand J Urol Nephrol. 2011 Nov;45(5):365-70.
Kuptniratsaikul V, Thanakhumtorn S, et al. Efficacy and safety of Curcuma domestica extracts in patients with knee osteoarthritis. J Altern Complement Med. 2009 Aug;15(8):891-7.
Lopresti AL, Hood SD, Drummond PD. Multiple antidepressant potential modes of action of curcumin: a review of its anti-inflammatory, monoaminergic, antioxidant, immune-modulating and neuroprotective effects. J Psychopharmacol. 2012 Dec;26(12):1512-24.
Madhu K, Chanda K, Saji MJ. Safety and efficacy of Curcuma longa extract in the treatment of painful knee osteoarthritis: a randomized placebo-controlled trial. Inflammopharmacology. 2013 Apr;21(2):129-36.
Nozomi Hishikawa, Yoriko Takahashi, et al. Effects of turmeric on Alzheimer’s disease with behavioral and psychological symptoms of dementia. Ayu. 2012 Oct-Dec; 33(4): 499-504.
Anna Rosa Robert Omarsdottir2018-11-19T19:59:47+00:00
Endilega deildu þessari grein fyrir mig!
Engifer, ógleði og verkir
Er í lagi að borða kanil?
Sveppir – hvað gera þeir?
Triphala – hvað er nú það?
Tilboð: bólgur og verkir
Allt í einum pakka – bólgur og verkir
Rated 5.00 out of 5
10.470 kr. 9.490 kr.
Setja í körfu Skoða
Rated 5.00 out of 5
Setja í körfu Skoða
Rated 4.71 out of 5
Setja í körfu Skoða
Rated 3.00 out of 5
Setja í körfu Skoða
Skráðu þig á póstlistann og fáðu nýjustu fréttir og tilboð.
Leave this field empty if you're human:
Allt í einum pakka – tilboð
Krem, smyrsl og olíur
Te, krydd og sveppir
Síróp, munnskol, töflur ofl.
Skráðu þig á póstlistann og fáðu nýjustu fréttir og tilboð.
Leave this field empty if you're human:
Allt í einum pakka - tilboð
Síróp, munnskol, töflur ofl.
Anna Rósa er ekki með opna búð en selur valdar vörur í apótekum og heilsubúðum. Það er ekki hægt að koma og kaupa vörur á Langholtsvegi 109, þar er eingöngu hægt að koma í einkatíma í ráðgjöf skv. tímapöntun.
Anna Rósa á Instagram
Fleiri myndir...Fylgdu mér á Instagram
Fylgdu mér á Facebook
© Skilmálar | Fyrirvari | Friðhelgis- og vafrakökustefna
Ég nota vafrakökur til að greina upplýsingar og auðvelda þér að vafra um vefinn. Ég samþykkiNánari upplýsingar